wickkiey/tamil-wikipedia-chunked huggingface dataset:
# பினா சேத் இலஷ்கரி

## வாழ்க்கை

1988 ஆம் ஆண்டில் கொலாபாவில் உள்ள கஃப் பரேட்டில் தனது முதல் பள்ளியை நிறுவியபோது இவர் தனது பணியைத் தொடங்கினார். அந்த நேரத்தில் குடிசைப் பகுதிகளிலிருந்து வரும் குழந்தைகள் பணக்கார குழந்தைகள் ஆடம்பரமான பள்ளிகளுக்குச் செல்வதை மட்டுமே பார்க்க முடிந்தது. இவர் முதலில் 25 குழந்தைகளைக் கொண்டிருந்தார். அவர்களது லம்பாடி பெற்றோர் குறைந்த ஊதியத்தில் மீன் பிடித்தல் பணியை மேற்கொண்டிருந்தனர். இவர் சமூகப் பணிகளில் முதுகலைப் பட்டம் பெறும்போது இந்த யோசனைக்கு ஈர்க்கப்பட்டார். இவர் உள்ளூர் பள்ளிக்கு செல்லும்போது, மூன்று அல்லது நான்கு ஆண்டுகளுக்குப் பிறகு குழந்தைகள் பள்ளியைவிட்டு வெளியேறுவதைக் கண்டு ஆச்சரியப்பட்டார். குழந்தைகளின் பெற்றோரைச் சந்தித்தபோது, குழந்தைகள் அனைவரும் தங்கள் குடும்பங்களின் ஊதிய வருவாயில் ஒரு முக்கிய பகுதியாக இருப்பதைக் கண்டார். இரஜனி பரஞ்சேப் என்பவரின் உதவியுடன் அவர்கள் வீட்டு வாசலில் இருக்கக்கூடிய ஒரு பள்ளியைத் தொடங்கினார்.
# பினா சேத் இலஷ்கரி

## விருதுகள்

திருமதி. பினா சேத் லஷ்கரிக்கு இந்தியக் குடியரசுத் தலைவர் பிரணப் முகர்ஜி, விருது வழங்குகிறார். ]]
2013 ஆம் ஆண்டு அனைத்துலக பெண்கள் நாள் அன்று இந்தியக் குடியரசுத் தலைவர் பிரணப் முகர்ஜி இவருக்கு ஸ்திரீ சக்தி விருதினை வழங்கினார். இந்த விருது புதுதில்லியில் குடியரசுத் தலைவர் இல்லத்தில் இவருடன் சேர்த்து ஆறு பேருக்கு வழங்கப்பட்டது. கல்வி மற்றும் பயிற்சியின் பணிக்காக மகாராட்டிர மாநிலத்தால் இவர் பரிந்துரைக்கப்பட்டார்.
# பினா சேத் இலஷ்கரி

## வளர்ச்சி

2016 ஆம் ஆண்டில் கேம்பிரிட்ச் கோமகனான இளவரசர் வில்லியம், மும்பையில் இவரை சந்தித்தார். அந்த ஆண்டு பள்ளியின் பிரச்சாரம் அவர்களின் தெருக்களுக்கு மாணவர்களின் பெயரிட வழிவகுத்தது. மும்பையின் மூன்று பகுதிகளில் முன்னர் பெயரிடப்படாத வீதிகள் இவரது மாணவர்களின் பெயரிடப்பட்டன. மற்ற மாணவர்களுக்கு கல்வியைப் பெறவும், லட்சியமாகவும் இருக்க ஊக்குவிப்பதே இதன் நோக்கமாகும்.  
2019 ஆம் ஆண்டில் 31 ஆண்டுகளில் மும்பையில் 100,000 குழந்தைகளின் கல்வியை ஒழுங்கமைக்க இவர் உதவியுள்ளார் என்று மதிப்பிடப்பட்டது. அந்த சமயத்தில் பள்ளியில் ஏழு பள்ளிப் பேருந்துகள் இருந்தன. அவை ஒவ்வொன்றும் ஒவ்வொரு நாளும் இரண்டரை மணி நேரம் பயணம் செய்து 100 குழந்தைகளுக்கு கற்பிக்கிறது.
# ஆவதும் பெண்ணாலே அழிவதும் பெண்ணாலே

**ஆவதும் பெண்ணாலே அழிவதும் பெண்ணாலே** (*Aavathum Pennale Azhivathum Pennale*) என்பது 1996 ஆம் ஆண்டு வெளியான தமிழ் குற்றத் திரைப்படம் ஆகும். செந்தில்நாதன் இயக்கிய இப்படத்தில் அருண் பாண்டியன், மன்சூர் அலி கான், ஜெயபாரதி ஆகியோர் முக்கிய வேடங்களில் நடித்தனர். தமிழ் பாத்திமா தயாரித்த இப்படத்திற்கு, பால பாரதி இசை அமைத்தார். படமானது 17 மே 1996 இல் வெளியானது.
# ஆவதும் பெண்ணாலே அழிவதும் பெண்ணாலே

## நடிகர்கள்

- அருண் பாண்டியன் ஆண்டணியாக
- மன்சூர் அலி கான் பிரபாகரனாக
- ஜெயபாரதி (மலையாள நடிகர்) சந்திராவாக
- மா. நா. நம்பியார் தீனதயாளனாக
- மணிவண்ணன் சிவலிங்கமாக
- ராஜஸ்ரீ லட்சுமியாக
- சி. ஆர். விஜயகுமாரி பிரபாகரனின் தாயாக
- டி. என். எஸ். அசோக்குமார்
- ஜின்னா
- பாபி சந்திராவின் சகோதரராக
- விவேக் தனுசாக
- பாலு ஆனந்த் மனுஷாக
- விஜய் கிருஷ்ணராஜ் சார்லசாக
- பீலி சிவம் காவல் ஆய்வாளராக
- இரவிராஜ் காவல் ஆய்வாளராக
- பெரியார்தாசன் பிரபாகரனின் தந்தை அமாவாசையாக
- சிட்டி சி.பி.ஐ. அலுவலராக
- இடிச்சப்புளி செல்வராசு ஜோசியராக
- குள்ளமணி காவல் ஆய்வாளராக
- கோவை செந்தில் குப்புசாமியாக
- வைத்தி அழகுநம்பியாக
- நெல்லை சிவா சந்தணக்கருப்பனாக
- கவிதாசிறீ காவல் ஆய்வாளர் சத்தியவதியாக
- ஜே. இலலிதா இலட்சுமியாக
- பெருமாள் மருத்துவர் சர்லசின் மனைவியாக
- சிறீ பாரதி
- எல். ஐ. சி. நரசிம்மன் மருத்துவர் மாரியாக
- பயில்வான் ரங்கநாதன்
- சில்க் ஸ்மிதா சிறப்புத் தோற்றத்தில்
# ஆவதும் பெண்ணாலே அழிவதும் பெண்ணாலே

## இசை

இத்திரைப்படத்தின் பின்னணி இசை, பாடல் இசை ஆகியவற்றை இசையமைப்பாளர் பாலபாரதி அமைத்தார். 1996 இல் வெளியிடப்பட்ட இந்த இசைப்பதிவில், பைரிசுதன் எழுதிய ஆறு பாடல்கள் உள்ளன.
| 1 | "சின்ன சிட்டி" | எஸ். பி. பாலசுப்பிரமணியம் | 5:03 |  |
| --- | --- | --- | --- | --- |
| 2 | "மவனே மகராசனே" | சித்ரா | 5:02 |  |
| 3 | "மவனே மகராசனே" | அனுராதா ஸ்ரீராம் | 5:14 |  |
| 4 | "நில்லு நில்லு" | சுவர்ணலதா | 5:04 |  |
| 5 | "உயிர் உயர் தீபமே" | மனோ | 5:01 |  |
| 6 | "உயர் உயிர் தீபமே" | பால பாரதி | 5:21 | } |
# ரஞ்சிக் கோப்பை 1987-88

**ரஞ்சிக் கோப்பை 1987-88** (*1987–88 Ranji Trophy*) 54 ஆவது ஆண்டாக நடத்தப்பட்ட இரஞ்சிக் கோப்பை துடுப்பாட்டப் போட்டியாகும். இப்போட்டியில் தமிழக அணி இந்திய இரயில்வே அணியை வீழ்த்தி கோப்பையை வென்றது.
# ரஞ்சிக் கோப்பை 1987-88

## புள்ளிகள் அறிக்கையும் சராசரியும்

- Cricketarchive
# 1983–84 சந்தோசு கோப்பை

**1983–84 சந்தோசு கோப்பை** (*1983–84 Santosh Trophy*) கால்பந்தாட்ட போட்டியானது 40 ஆவது ஆண்டாக நடைபெற்ற போட்டியாகும். சந்தோசு கோப்பை போட்டி இந்தியாவில் கால்பந்தாட்டத்திற்காக மாநிலங்களுக்கிடையில் நடத்தப்படும் முக்கியமான போட்டியாகும். 1984 ஆம் ஆண்டு தமிழ்நாட்டின் தலைநகரமான சென்னையில் இப்போட்டி நடைபெற்றது. இறுதிப் போட்டியில் பஞ்சாப் அணியை 1-0 என்ற புள்ளிகள் கணக்கில் வீழ்த்தி கோவா அணி இரண்டாவது முறையாக இக்கோப்பையை வென்றது. கோவா அணியைச் சேர்ந்த அர்னால்டு ரோத்ரிகியூசு போட்டியின் சிறந்த முன்கள வீர்ராகத் தேர்ந்தெடுக்கப்பட்டார். இதே அணியைச் சேர்ந்த கெமிலோ கொன்சல்வெசு போட்டியின் சிறந்த கால்பந்தாட்ட வீர்ர் என்ற சிறப்பைப் பெற்றார். இலக்குக் காவலர் பிரமானந்து சங்வாக்கர் கோவா அணியின் தலைவராக இருந்தார். இறுதிப் போட்டியில் எதிரணியை புள்ளிகள் எதுவும் எடுக்கவிடாமல் இவர் இறுதி ஆட்டத்தை முடித்தார்.
# சித்தமல்லி அணை

**சித்தமல்லி அணை** தமிழ்நாடு, அரியலூர் மாவட்டம், உடையார்பாளையம் வட்டம், கார்குடி கிராமத்தில் அமைந்துள்ளது. இவ்வணையில் தேங்கும் நீர் நடுவலூர், இருகையூர், காரைக்குறிச்சி, தா.பழூர், கோடங்குடி, திருபுரந்தான், இடங்கண்ணி, சோழமாதேவி, கார்குடி தெற்கேரி, கோவத்தட்டை ஏரி மற்றும் திருப்புரந்தான் பெரிய ஏரி ஆகிய ஊர்களின் வழியாக ஓடி, அணையின் உபரி நீர் கொள்ளிடம் ஆற்றுக்குத் திறந்து விடப்படுகிறது. இது சுமார் 900 ஏக்கர் பரப்பளவு கொண்டது. இதன் மொத்தக் கொள்ளவு 226.80 மில்லியன் கனஅடியாகும். இந்த அணையின் மூலம் 1179.02 ஏக்கர் நன்செய் நிலமும், 3901.60 ஏக்கர் புன்செய் நிலமும் என 5080.62 ஏக்கர் நிலம் பாசன வசதி பெறுகின்றன.
# மீமிகைத் துல்லியத் தொலைக்காட்சி

**மீமிகைத் துல்லியத் தொலைக்காட்சி** என்பது 4கே அல்லது 8கே பகுப்பியலின் அடிப்படையில் 16:9 புலன் விகிததத்தின் கீழ் தயாரிக்கப்படும் எண்ணிம வடிவினைக் கொண்டு செயல்படும் தொலைக்காட்சி ஆகும்.
# மீமிகைத் துல்லியத் தொலைக்காட்சி

## தொழில்நுட்ப விவரங்கள்

**சிறப்பான உயர்பார்வை கொண்ட 8கே தொலைக்காட்சிகளின் தொழில்நுட்ப விவரங்கள்:**  
- படவணுக்களின் எண்ணிக்கை: 7680×4320
- புலன் விகிதம்: 16:9
- பார்வை தூரம்: 0.75 H
- பார்வை கோணம்: 100°
- நிறவளவு: Rec. 2020
- சட்ட விகிதம்: 120 Hz
- எண்ணிம ஆழம்: ஒரு நிறத்திற்கு 12 பிட்டுகள்
- ஒலி அமைப்பு: 22.2 சூழலொலி
- Sampling rate: 48/96 kHz
- எண்ணிம நீளம்: 16/20/24 பிட்
- அலைவரிசை எண்ணிக்கை: 24 அலை
- மேலடுக்கு: 9 அலை
- இடையடுக்கு: 10 அலை
- கீழடுக்கு: 3 அலை
- குறையதிர்வெண் விளைவு: 2 அலை
- அழுத்தப்படாத
காணொலி பிட்விகிதம்: நொடிக்கு 144 கிகாபைட்டுகள்
# மீமிகைத் துல்லியத் தொலைக்காட்சி

## உலகத்தரநிலை

உலகம் முழுதிலும் 4கே அல்லது 8கே அலவரிசைகளுக்கு தரநிலைகள் உள்ளன. இந்தத் தரநிலைகள் நாடுகளைப் பொறுத்து மாறுவன. உலகம் முழுவதிலும் 116க்கும் மேற்பட்ட தொலைக்காட்சி அலைவரிகள் தங்கள் நிகழ்ச்சிகளை 4கே மற்றும் 8கேவில் ஒளிபரப்புகின்றன. இந்தியாவில் டாட்டா ஸ்க்கை 4கே மட்டும் உள்ளது.
# இலெனின் ரகுவன்ஷி

**இலெனின் ரகுவன்ஷி** (Lenin Raghuvanshi) ஒரு தலித் உரிமை ஆர்வலரும், அரசியல் சிந்தனையாளரும், இந்தியாவைச் சேர்ந்த சமூகத் தொழில்முனைவோரும் ஆவார். மனித உரிமைகள் தொடர்பான மக்கள் விழிப்புணர்வு குழுவின் நிறுவன உறுப்பினர்களில் ஒருவரான இவர், இது சமூகத்தின் ஒடுக்கப்பட்ட பிரிவுகளின் முன்னேற்றத்திற்காக செயல்படுகிறது. குவாங்ஜு மனித உரிமைகள் விருது (2007), ஆச்சா நட்சத்திர அமைதி விருது (2008), வீமர் நகரத்தின் சர்வதேச மனித உரிமைகள் விருது (2010), பிரெஞ்சு குடியரசின் மனித உரிமைகளுக்கான சிறப்பு குறிப்புகள் பரிசு (2018) பொது அமைதி பரிசு (2018). கர்மவீர் மகாரத்னா விருது (2019) போன்ற விருதுகளுடன் இவரது படைப்புகள் அங்கீகரிக்கப்பட்டுள்ளன. ஆண்பால் சார்ந்து இயங்கும் ஆண்பால் சார்ந்து இயங்கும் இராணுவவாத மரபுகளை ஆயுதமாகப் பயன்படுத்துவதைத் தடுக்கும் முயற்சிகளில் ஒரு உந்து சக்தியாக செயல்பட்டதற்காகவும், உலகில் அமைதிக்கான நிலைமைகளை மேம்படுத்துவதில் இவர் செய்த பங்களிப்புக்காகவும், இவர் அமைதிக்கான நோபல் பரிசுக்கு பரிந்துரைக்கப்பட்டார்.
# இலெனின் ரகுவன்ஷி

## சொந்த வாழ்க்கை

இலெனின் ரகுவன்ஷி 1970 மே 18 அன்று சுரேந்திரநாத் சிங் மற்றும் ஸ்ரீமதி சாவித்ரி தேவி ஆகியோருக்கு உயர் சாதி இந்து குடும்பத்தில் பிறந்தார். இவரது தாத்தா சாந்தி குமார் சிங், காந்திய சுதந்திர போராட்ட வீரர். இலெனின் 1994ஆம் ஆண்டில் அரித்வாரில் உள்ள குருகுல் கங்காரி, மாநில ஆயுர்வேத மருத்துவக் கல்லூரியில் ஆயுர்வேதம், நவீன மருத்துவம் மற்றும் அறுவை சிகிச்சை ஆகியவற்றில் இளங்கலைப் படிப்பை மேற்கொண்டார். லெனின் ஒரு பிரபலமான சமூக ஆர்வலரான சுருதி நாகவன்ஷி என்பவரை 1992 பிப்ரவரி 22 அன்று திருமணம் செய்து கொண்டார். இவர்களுக்கு கபீர் கருணிக் என்ற ஒரு மகன் இருக்கிறார். கபீர் தேசிய அளவிலான மேடைக் கோற்பந்தாட்ட வீரர் ஆவார். இவரும் இவரது மனைவியும் பௌத்த மதத்திற்கு மாறினர் .
# இலெனின் ரகுவன்ஷி

## ஆரம்ப ஆண்டுகள்

ஆரம்பத்தில் இருந்தே இலெனின் சாதி அமைப்பின் மேல் வெறுப்புடன் இருந்தார். இவர் தனது உயர் சாதி இந்து வளர்ப்பை "நிலப்பிரபுத்துவ அமைப்பு" என்று குறிப்பிடுகிறார். இது இவரை சமூக செயல்பாட்டின் பால் ஈர்த்தது. இவர் தனது 23 வயதில் (1993) ஐக்கிய நாடுகள் அவையின் இளைஞர் அமைப்பின் உத்தரபிரதேசத்தின் தலைவரானார்.  
பிரதான சமூகத்தில் இவர் வெளிப்பட்டதன் மூலம், சாதிவாதம் அனைத்து துறைகளிலும் இருப்பதை உணர்ந்தார். இந்திய அரசாங்கம் அதன் இடஒதுக்கீடு கொள்கைகளுடன் பிரச்சினையை கையாண்டு அதை வற்றாததாக மாற்றியதால், இவர் அவர்களின் குரல்களைக் கேட்பதன் மூலம் அவர்களை மேம்படுத்தும் பாதையைத் தேர்ந்தெடுத்தார். இவர் தனது மனைவி, வரலாற்றாசிரியர் மகேந்திர பிரதாப், இசைக்கலைஞர் விகாஷ் மகாராஜ், கவிஞர் ஞானேத்ரா பாட்டி ஆகியோருடன் சேர்ந்து 1996 ஆம் ஆண்டில் மனித உரிமைகள் தொடர்பான மக்கள் விழிப்புணர்வு குழுவை (பி.வி.சி.ஆர்) நிறுவினார்.
# ராகுல் யாதவ் சிட்டபோய்னா

**ராகுல் யாதவ் சிட்டபோய்னா** (*Rahul Yadav Chittaboina*) இந்தியாவைச் சேர்ந்த இறகுப்பந்தாட்ட வீரராவார். 1998 ஆம் ஆண்டு மே மாதம் 3 ஆம் நாள் இவர் பிறந்தார். உருசியாவில் நடைபெற்ற திறந்தநிலை இறகுப்பந்தாட்டப் போட்டியில் ராகுல் அரை இறுதிப் போட்டிவரை முன்னேறினார்.
# ராகுல் யாதவ் சிட்டபோய்னா

## சாதனைகள்

### உலக இறகுப்பந்து கூட்டமைப்பு போட்டிகள்

*ஆண்கள் ஒற்றையர் பிரிவு *
| - | 2017 | லாகோசு பன்னாட்டுப் போட்டி | கரண் ராசன் ராசராசன் | 21–15, 21–13 | **வெற்றி** |  |
| --- | --- | --- | --- | --- | --- | --- |
| - | 2016 | மொரிசியசு பன்னாட்டுப் போட்டி | ரோகித் யாதவ். சி | 21–18, 21–10 | **வெற்றி** | } |
: உலக இறகுப்பந்து கூட்டமைப்பு போட்டி
: உலக இறகுப்பந்து கூட்டமைப்பு தொடர் போட்டி
: உலக இறகுப்பந்து கூட்டமைப்பு நான்காம் நிலை போட்டி
# பிரமாதேஷ் பருவா

**பிரமாதேஷ் சந்திர பாருவா** (Pramathesh Chandra Barua) (24 அக்டோபர் 1903 - 29 நவம்பர் 1951) அசாம் மாநிலத்தில் கௌரிபூரில் பிறந்தார். சுதந்திரத்திற்கு முந்தைய காலத்தில் இந்திய திரைப்படங்களில் நடிகராகவும், இயக்குனராகவும், திரைக்கதை எழுத்தாளராகவும் இருந்தார்.
# பிரமாதேஷ் பருவா

## ஆரம்ப கால வாழ்க்கை

அசாமில் உள்ள கௌரிபூரைச் சேர்ந்த ஒரு ஜமீந்தாரின் மகனான பருவா, தனது குழந்தைப் பருவத்தை அங்கேயேக் கழித்தார். கொல்கத்தாவின் ஹரே பள்ளியில் படித்த பின்னர், 1924 இல், கொல்கத்தாவின் மாநிலப் பல்கலைக்கழகத்தில் இளங்கலை அறிவியல் படித்து பட்டதாரியானார். கல்லூரியில் படிக்கும் போதே, தனது 18 வயதில் இவர் திருமணம் செய்து கொண்டார். இது குடும்பத்தினரால் ஏற்பாடு செய்யப்பட்டது. இதைத் தவிர இவருக்கு மேலும் இரண்டு திருமணங்கள் நடைபெற்றது. திரைப்பட நடிகை ஜமுனா பருவா இவரது மூன்றாவது மனைவியாவார். இவரது மனைவிகளில் ஒருவரான மாதுரி லதா அல்லது அமலபாலாவும், பாடகி மீனா கபூரின் தாயாரும் சகோதரிகள் ஆவர். பட்டம் பெற்ற பிறகு, இவர் ஐரோப்பாவுக்குச் சென்றார், அங்கு இவர் திரைப்படங்களுக்கு முதல் அறிமுகத்தைப் பெற்றார். நாடு திரும்பிய பிறகு, இவர் சுயாட்சிக் கட்சியில் சேர்ந்து அசாம் சட்டமன்றத்தில் சிலகாலம் பணியாற்றினார். ஆனால் இறுதியில் கொல்கத்தாவுக்குச் சென்றார். பின்னர் திரைப்படங்களை ஒரு தொழிலாக மேற்கொள்ளத் தொடங்கினார்.
# பிரமாதேஷ் பருவா

## தொழில்

பிரமாதேஷ் பருவா பட உலகிற்கு அடியெடுத்து வைத்தது தற்செயலானது. சாந்திநிகேதனில் தங்கியிருந்தபோது இவர் திரேந்திரநாத் கங்குலிக்கு அறிமுகமானார். இவர்,1926 ஆம் ஆண்டில் "பிரிட்டிசு டொமினியன் பிலிம்ஸ்" நிறுவன உறுப்பினராக தனது திரைப்பட வாழ்க்கையைத் தொடங்கினார். 1929 ஆம் ஆண்டில், தெபாக்கி குமார் போஸ் இயக்கிய "பஞ்சாசர்" என்ற படத்தில் முதல் முறையாக தோன்றினார். திரேன் கங்குலி இயக்கிய மற்றொரு படமான "தாகே கி நா ஹே" என்ற படத்திலும் நடித்தார்.
# பிரமாதேஷ் பருவா

## தயாரிப்புப் பயிற்சி

எவ்வித உரையாடலும் இல்லாமல் படங்கள் எடுக்கப்பட்டு வந்த காலகட்டத்தில், ஐரிஷ் காஸ்பர் (திரைப் பெயர்: சபிதா தேவி) என்ற நடிகை இவரிடம் சுயாதீனமாக சென்று தனது சொந்தத் திரைப்பட படப்பிடிப்பு அரங்கத்தை உருவாக்குமாறு வலியுறுத்தினார். இவர், ஐரோப்பாவுக்குச் சென்று திரைப்பட இயக்கம் பற்றிய நடைமுறை அறிவைப் பெற விரும்பினார். 1930ஆம் ஆண்டில், இவரது தந்தை இராஜ பிரபாத் சந்திரா பருவா இவருக்கு ஏற்பட்ட சிறுநீரக கல்லை அகற்ற இவரை இங்கிலாந்துக்கு அனுப்பினார். வெற்றிகரமான சிகிச்சைக்குப் பிறகு, இரவீந்திரநாத் தாகூரிடமிருந்து அறிமுகக் கடிதத்துடன் பாரிஸ் சென்று எம் ரோஜர்ஸ் என்பவரைச் சந்தித்தார். அங்கு ஒளிப்பதிவில் முழுமையான பயிற்சி பெற்றார். 20ஆம் சென்சுரி பாக்ஸ் ஸ்டுடியோவில் ஒளியமைப்புப் பற்றி நிறைய கற்றுக்கொண்டார். இலண்டனில் எல்ஸ்ட்ரீ அரங்கத்தில் தயாரிப்பையும் இவர் கற்றுக்கொண்டார்.
# பிரமாதேஷ் பருவா

## திரைப்படங்களில் புதிய தொழில்நுட்பம்

பின்னர், கொல்கத்தா திரும்பிய இவர் ஒருளிப்பதிவு கருவிகளை சொந்தமாக வாங்கி தனது சொந்த இல்லத்தில் "பருவா பிலிம் யூனிட்" என்பதையும், "பருவா ஸ்டுடியோ" என்பதை அமைத்தார். பின்னர், "ஆப்ரதி" என்ற தனது முதல் திரைப்படத்தைத் தயாரித்து, அதில் இவர் முக்கியக் கதாபாத்திரத்தில் நடித்தார். தெபாக்கி கே.ஆர். போஸ் இப்படத்தை இயக்கினார். இந்தியத் திரைப்பட வரலாற்றில் இப்படம் ஒரு மிக முக்கியமான படமாகும். இது செயற்கை விளக்குகளின் கீழ் படமாக்கப்பட்ட முதல் இந்திய படமாகும். அதற்கு முன்னர் இந்தியப் படங்கள் பிரதிபலித்த சூரிய வெளிச்சத்தின் உதவியுடன் படமாக்கப்பட்டு வந்தன. செயற்கை விளக்குகளைப் பயன்படுத்தும் போது, விளக்குகளுக்கு ஏற்றவாறு ஒப்பனை செயல்பாட்டிலும் தேவையான மாற்றங்களைச் செய்தார். இந்த சோதனையில் 50,000 அடி 'திரைச்சுருள்' வீணானது. மேலும் 1,000 அடி 'திரைச்சுருள்' கலைஞர்களின் அலங்காரப் பரிசோதனை மூலம் வீணடிக்கப்பட்டது. இவ்வாறு ஆபிரதி இந்திய சினிமாவில் இயக்குநர்களுக்கான தொழில்நுட்ப சூழலில் தீவிர மாற்றங்களை கொண்டு வந்தது.
# பிரமாதேஷ் பருவா

## தயாரிப்பு

1932 ஆம் ஆண்டில், இவர் "நிஷர் தக்", "ஏக்தா" போன்ற படங்களைத் தயாரித்தார். ஏக்தாவின் கதையை இவர் எழுதினார். சுஷித் மசும்தர் என்பவர் இயக்கினார். காளி பிரசாத் கோஷ் என்பவர் இயக்கிய "பாக்யலட்சுமி" என்ற படத்தில் எதிர் நாயகனாக நடித்தார்.  
1932 ஆம் ஆண்டில், உரையாடல்களுடன் படங்கள் வெளிவந்தபோது இவர் தனது முதல் பேசும் படத்தை "வங்காளம் -1983" என்ற பெயரில் தயாரித்தார். இப்படம் இரவீந்திரநாத் தாகூரால் வெளியிடப்பட்டது. இது அக்காலத்தில் இவர் மேற்கொண்ட துணிச்சலான முயற்சியாகும். இப்படம் எட்டு நாட்களில் படமாக்கப்பட்டது. இது இவரது உறுதியையும் ஒற்றை எண்ணத்தையும் காட்டியது. இந்த படம் பெரிய தோல்வியாக இருந்தது. பின்னர் வேறு வழியில்லாமல் தனது நிறுவனத்தை மூடிவிட முடிவெத்தார்.
# பிரமாதேஷ் பருவா

## நியூ தியேட்டர்

1933 ஆம் ஆண்டில், பி. என். சர்க்கார் என்பவர் இவரை தனது "நியூ தியேட்டர்" என்ற நிறுவனத்தில் பணியாற்ற அழைத்தார். இது ஒரு திரைப்பட தயாரிப்பாளராக இவரது வாழ்க்கையின் உச்சத்திற்கு இட்டுச் சென்றது. திரைப்படம் தயாரிக்கும் அனைத்து தொழில்நுட்ப அம்சங்களிலும் இவர் சிறந்து விளங்கினார் - இயக்கம், நடிப்பு, திரைக்கதை எழுதுதல், புகைப்பட அமைப்பு, படத்தொகுப்பு அல்லது வேறு அனைத்து தேவையான திறன்கள் போன்றவை. இவர் "நியூ தியேட்டர்" நிறுவனத்தின் முதல் பேசும் படமான "ரூப்லேகா" என்ற படத்தின் மூலம் இயக்குநரானார். இதில் உமாஷாஷி என்பவருக்கு இணையாக ஒரு முக்கியக் கதாபாத்திரத்தில் நடித்திருந்தார். 1934இல் இப்படம் வெளியிடப்பட்டது. "ரூப்லேகா" மற்றொரு புதிய நுட்பத்தை அறிமுகப்படுத்தியது. இந்தியத் திரைப்படங்களில் முதல் முறையாக, கதை சொல்லும் உத்திக்கு "பிளாஷ்பேக்" முறை பயன்படுத்தப்பட்டது.
# பிரமாதேஷ் பருவா

## தேவதாஸ்

இவர், சரத்சந்திர சட்டோபாத்யாயா எழுதிய வங்காள மொழிப் புதினமான "தேவதாஸ்" என்ற திரைபடத்தை இயக்கியிருந்தார். வங்காளத்தின் சோகமயமான நாயகப் பாத்திரத்தை தழுவி எடுக்கப்பட்டது. ஆனால் இப்படத்தில் இவரது சித்தரிப்பு மிகவும் கலகலப்பாக இருந்தது. ஒரு சோகமான நாயகனை கலகலப்பாக மாற்றியது. இவர், பெங்காலி மற்றும் இந்தி பதிப்புகளை இயக்கியுள்ளார். மேலும், பெங்காலி பதிப்பில் முக்கிய கதாபாத்திரத்திலும் நடித்திருந்தார். இவரது வாழ்க்கை முறை தேவதாஸின் பாத்திரத்தை அவ்வளவு உறுதியுடன் நடிக்கச் செய்தது என்று கூறப்படுகிறது. தேவதாஸ் 1935இல் வெளியிடப்பட்டது. இது ஒரு உடனடி வணிக வெற்றியானது. இது இந்தியாவின் முதல் வெற்றிகரமான சமூகப் படம் என்றும், இது இந்திய சமூக படங்களின் முழு கண்ணோட்டத்தையும் மாற்றியதாகவும் திரை அறிஞர்கள் கூறிகின்றனர். 'இண்டர்கட் டெலிபதி காட்சி' நுட்பத்தை அறிமுகப்படுத்தியதற்காக உலக சினிமாவில் ஒரு முக்கிய அடையாளமாக தேவதாஸ் கருதப்படுகிறது.  
நியூ தியேட்டர்களுடனான இவரது முன்னேற்றம் 1935 இல் தேவதாஸ் திரைப்படத்துடன் இருந்தது. இந்த படம் முதன்முதலில் வங்காள மொழியில் தயாரிக்கப்பட்டது. பருவாவே தலைப்பு பாத்திரத்தில் நடித்தார்; பின்னர் 1963இல் இந்தியில் *தேவதாஸ்* என பெயரிட்டு வெளியிட்டார். இந்திப் பதிப்பு இந்தியா முழுவதும் ஒரு பெரிய ஆர்வமானது. இது பருவாவை ஒரு சிறந்த இயக்குனராகவும், கே.எல்.சைகலை இந்தித் திரைப்படத் துறையின் முதல் உச்ச நட்சத்திரமாகவும் ஆக்கியது. *தேவதாஸ்* ( அசாமி ) பருவாவின் கடைசி மூம்மொழி பதிப்பாக இருந்தது. தேவதாஸுக்குப் பிறகு இவர், 1936 இல் *மன்சில்*, 1937 இல் *முக்தி*, 1938 இல் *ஆதிகர்*, 1939 இல் *இரஜத் ஜெயந்தி*, *1940 இல் ஜிந்தகி* (இதில் சைகலுடன் மீண்டும் இணைந்தார்) ஆகிய படங்களுடன் பின்தொடர்ந்தார். இயக்குநர் பானி மஜும்தார் பின்னர் ஒரு பிரபலமான திரைப்பட இயக்குநரானார். பின்னர் நியூ தியேட்டர் நிறுவனத்தில் பருவாவுடன் தனது திரைப்பட வாழ்க்கையைத் தொடங்கினார்.
# பிரமாதேஷ் பருவா

## பிற்காலத் திரைப்படங்கள்

பிரமாதேஷ் பருவா தயாரித்த மற்றொரு தைரியமான முயற்சி "முக்தி" என்ற படமாகும். முக்தி என்பது ஒரு மனிதனின் ஏக்கத்தை சித்தரிக்கும் தேவதாஸின் நவீன பதிப்பாகும். அசாமின் அழகின் பின்னணியில் இந்தப் படம் படமாக்கப்பட்டது. ரவீந்திர சங்கீதம் முதன்முதலில் படத்தில் வெற்றிகரமாக பயன்படுத்தப்பட்டது. இரவீந்திரநாத் தாகூரின் 'தினர் ஷேஷே குமர் தேசே' கவிதைக்கு பங்கஜ் மாலிக் என்பவர் இசையமைத்தார். இந்த படத்தின் மற்றொரு முக்கியமான அம்சம் என்னவென்றால், படத்தின் ஒரு முக்கிய பகுதிகள் வெளிப்புறத்தில் படமாக்கப்பட்டது. இந்த படத்திற்குப் பிறகு யதார்த்தமான திரைப்பட தயாரிப்பாளர்கள் வெளிப்புறப் படப்பிடிப்புக்கு அதிக ஆர்வம் காட்ட கிட்டத்தட்ட 2 தசாப்தங்கள் ஆனது.  
இவரது முந்தைய பெரும்பாலான படங்களில், ஒரு சோகமான நாயகனே இடம் பெற்றிருப்பார். ஆனால், 1939இல், அவர் "இரஜத் ஜெயந்தி" என்ற நகைச்சுவைத் திரைப்படத்தை உருவாக்கினார். இது மக்களை சிரிப்பில் ஆழ்த்தியது. இந்த படம் முதல் இந்திய நகைச்சுவை பேசும் படமாகக் கருதப்படுகிறது. அதே ஆண்டில், அவர் இந்திய சினிமாவில் புதிய எண்ணங்களை உருவாக்கிய அதிகாரத்தை உருவாக்கினார். இவர், இந்திய பாரம்பரிய இசையை மேற்கத்திய ஒத்தின்னிய இசையுடன் கலக்க முயன்றதன் மூலம் துணிச்சலான முயற்சியை மேற்கொண்டார்.  
1940 ஆம் ஆண்டில், இவர், "கிருஷ்ணா மூவிடோன்" நிறுவனத்துக்கு "ஷாபுமுக்தி" என்ற படத்தை இயக்கினார். மிகவும் சோகமான காட்சிகளுக்காக பார்வையாளர்களை இப்படம் பெரிதும் கவர்ந்தது. படம் 3 மரண காட்சிகளுடன் முடிந்தது. இது 'கட்-ஷாட்' நுட்பத்துடன் சித்தரிக்கப்பட்டது. பிரபல பிரெஞ்சு திரைப்பட விமர்சகர் ஜியோர்ஜ் சடோல் 'கட்-ஷாட்' நுட்பத்தை அற்புதமாகப் பயன்படுத்தியதற்காக இவரை மிகவும் பாராட்டினார். இது இந்தியத் திரைப்படங்களின் ஆரம்ப நாட்களில் ஒரு முன்னோடி முயற்சியாகவும் இருந்தது.  
1941 இல் வெளியான இவரது "உத்திராயன்" என்ற திரைப்படமும் ஒரு புதிய முயற்சியாக இருந்தது. இந்த படத்திற்கு முன்பு, இந்திய படங்களின் கதைகள் வரவுகளுக்குப் பிறகு தொடங்கும்.  
பருவாவின் பெரும்பாலாத் திரைப்படங்கள் பிமல் ராயால் ஒளிப்பதிவு செய்யப்பட்டது. பின்னர் இவரும் ஒரு திறமையான இயக்குநராக மாறினார்.
# பிரமாதேஷ் பருவா

## இறுதி காலம்

பருவா 1939 இல் நியூ தியேட்டர் நிறுவனத்தை விட்டு வெளியேறினார். அதன்பிறகு தனியாக படமெடுக்க்த் தொடங்கினார். இருப்பினும், அவரது நியூ தியேட்டர் நிறுவனத்துக்குப் பிந்தைய படங்களில், *ஷேஷ் உத்தரால்* *ஜவாப்* (1942) மட்டுமே தனித்து நின்றது. *தி வே ஆஃப் ஆல் ஃபிளெஷின்* இந்திய பதிப்பை வெளியிட இவர் திட்டமிட்டார். ஆனால் அது ஒருபோதும் செயல்படவில்லை. பின்னர், இவர் அதிக அளவில் மது குடிக்கத் தொடங்கினார். இதனால் இவரது உடல்நலம் குறையத் தொடங்கியது; இவர் 1951இல் இறந்தார்.
# பதினான்காவது புதுச்சேரி சட்டமன்றம்

**புதுச்சேரியின் பதினான்காவது சட்டமன்றம்** *(Fourteenth Assembly of Pondicherry)* என்பது மே 16, 2011 அன்று நடந்த 2016 புதுச்சேரி சட்டமன்றத் தேர்தலில் இந்திய தேசிய காங்கிரசு வெற்றி பெற்று 06 சூன் 2016 அன்று வே. நாராயணசாமி 10வது புதுச்சேரி முதலமைச்சராக பதவியேற்றுக் கொண்டார் 22 பெப்ரவரி 2021 வரை இயங்கிய சட்டமன்றக் காலத்தைக் குறிக்கும்.
# பதினான்காவது புதுச்சேரி சட்டமன்றம்

## முதலமைச்சர்

- வே. நாராயணசாமி 6 சூன் 2016 - 22 பெப்ரவரி 2021 வரை
பிப்ரவரி 22, 2021 அன்று, சட்டமன்றத்தில் காங்கிரஸ் அரசாங்கம் பெரும்பான்மையை இழந்ததையடுத்து, புதுச்சேரி துணைநிலை ஆளுநர் தமிழிசை சௌந்தரராஜனை சந்தித்து தனது மற்றும் அமைச்சரவையின் பதவி விலகல் கடித்ததை நாராயணசாமி வழங்கினார்.
# பதினான்காவது புதுச்சேரி சட்டமன்றம்

## முக்கியமான உறுப்பினர்கள்

**பேரவைத் தலைவர்**
- வெ. வைத்தியலிங்கம் 10 சூன் 2016 முதல் 21 மார்ச் 2019 வரை
- சிவக்கொழுந்து 3 சூன் 2019 22 பெப்ரவரி 2021 வரை
- **பேரவைத் துணைத் தலைவர்**:
- சிவக்கொழுந்து 10 சூன் 2016 to 2. சூன். 2019
- M.N.R. பாவன் 4 செப்படம்பர் 2019 - 22 பெப்ரவரி 2021
- **எதிர்க்கட்சித் தலைவர்:**
- ந. ரங்கசாமி சூன் 2016 - 22 பெப்ரவரி 2021 வரை
# பதினான்காவது புதுச்சேரி சட்டமன்றம்

## கட்சிகளின் நிலை

| Parties | Seats |  |  |
| --- | --- | --- | --- |
| &nbsp; | இந்திய தேசிய காங்கிரசு | 15 |  |
| அகில இந்திய நமது ராஜ்ஜியம் காங்கிரஸ் | 8 |  |  |
| &nbsp; | அனைத்திந்திய அண்ணா திராவிட முன்னேற்றக் கழகம் | 4 |  |
| &nbsp; | திராவிட முன்னேற்றக் கழகம் | 2 |  |
| &nbsp; | பாரதிய ஜனதா கட்சி | 3 |  |
| &nbsp; | சுயேச்சை | 1 | } |
# வரதராஜன்

**"பாவலர்" வரதராஜன்** (**Pavalar Varadharajan**) தமிழ்நாட்டைச் சேர்ந்த பாடகர், பாடலாசிரியர், இசையமைப்பாளர், இசைக்கலைஞர் மற்றும் நாடக ஆசிரியர் ஆவார். 1960களில் *பாவலர் பிரதர்ஸ்* என்ற இசைக்குழுவிற்கு தலைமை வகித்தார். இக்குழுவில் பின்னர் புகழ்பெற்ற அவரது சகோதரர்கள் - ஆர். டி. பாஸ்கர், இளையராஜா மற்றும் கங்கை அமரன் ஆகியோர் இடம்பெற்றிருந்தனர்.  
இவர் இந்திய கம்யூனிஸ்ட் கட்சியின் (சிபிஐ) பிரச்சார பணிகளுக்காக அறியப்பட்டார். 1964ல் கட்சி பிளவுபட்டபோது, அவர் அதன் பிரிவான சிபிஐ(எம்) கட்சியில் இணைந்தார். தனது வாழ்க்கையின் கடைசி ஆண்டில், அவர் திராவிட முன்னேற்றக் கழகத்துடன் (திமுக) தொடர்பு கொண்டிருந்தார்.
# வரதராஜன்

## ஆரம்ப வாழ்க்கை

வரதராஜன், தேனி மாவட்டம், உத்தமபாளையம் வட்டம், பண்ணைப்புரம் கிராமத்தில் நடுத்தர விவசாயக் குடும்பத்தினரான இராமசாமி - சின்னத்தாயம்மாள் தம்பதியரின் மூத்த மகனாக வரதராஜன் பிறந்தார். இவரது தம்பிகள் ஆர். டி. பாஸ்கர், இளையராஜா மற்றும் கங்கை அமரன் ஆவார். திருச்சிராப்பள்ளி வானொலி நிலையத்தில் நிலைய வித்துவானாக இருந்த மரியானந்த பாகவதரிடம் இசை கற்றார்.
# வரதராஜன்

## அரசியல் பணிகள்

இளமையில் வரதராஜன் இந்தியப் பொதுவுடமைக் கட்சியின் சிறந்த மேடைப் பாடகர், கவிஞர், நாடகாசிரியர், மற்றும் நடிகர் எனும் பன்முகத் தன்மை கொண்டவர் என்பதால் இவரை பாவலர் வரதராசன் என்று அழைத்தனர். பாவலர் வரதராஜனின் மனைவி பெயர் சீனியம்மாள். இவரது நான்கு மக்களில் ஹோமோ ஜோ என்பவர் திரைப்பட உதவி இயக்குநராக பணிபுரிந்து இளமையில் மறைந்தவர். 1962-ஆம் ஆண்டு மதுரையில் நடைபெற்ற இந்தியப் பொதுவுடமைக் கட்சி மாநாட்டில் **தியாகி மணவாளன்** நாடகத்தை எழுதி நடத்தியுள்ளார். இந்நாடகத்தில் தியாகி மணவாளனின் இரண்டு பிள்ளைகளாக பாவலரின் பிள்ளைகளும், மற்ற பாத்திரங்களில் தனது தம்பிமார்களும் நடித்துள்ளனர். தியாகியின் மனைவியாக வரதராஜனின் மனைவியும், தாயாராக தனது சொந்தத் தாயாரும் நடிப்பதாக இருந்த திட்டம் கைவிடப்பட்டது. இவரது குடும்பமே கலைக் குடும்பமாகத் திகழ்ந்தது என்பதை தோழர் மாயாண்டி பாரதி தம் கட்டுரையில் தெரிவித்துள்ளார். பொதுவுடமைக் கட்சித் தலைவர் கூத்தகுடி சண்முகம் வரதராஜனுக்கு *இசைவானர்* எனும் விருதை வழங்கி பெருமைபடுத்தினார்.
# வரதராஜன்

## இறப்பு

வாழ்க்கையின் நெருக்கடியான நிலையில் நோயுடன் போராடிக் கொண்டிருந்த பாவலர் வரதராஜன் மதுரை அரசினர் மருத்துவ மனையில் இறந்தார். வரதராஜன் பொதுவுடைமை கட்சியில் இருந்து நீங்கி திமுகவிற்காக பிரசாரம் செய்து கொண்டிருந்ததால், பொதுவுடைமை கட்சியைச் சேந்தவர்கள் மூலம் வரதராஜன் அடிக்கப்பட்டதாகவும், அந்த காயங்களால் மருந்துவமனையில் இறந்ததாகவும் இருக்கும் செய்தியைப் பற்றி ஒரு நேர்காணலில், நெறியாளர் முக்தார், கங்கை அமரனிடம் கேட்ட பொழுது, அதற்கு அமரன், வரதராஜனின் மனைவி, வரதராஜன் அடிக்கப்பட்டார் என்று பின்னாளில் கூறினார் என்று மட்டும் சொல்லி நெறியாளர் சொன்ன தகவலை மறுக்காமல் முடித்துக்கொண்டார்.
# வரதராஜன்

## இவரைப் பற்றிய நூல்கள்

- சங்கராபுரம் வேலுச்சாமி என்ற சங்கை வேலவன் **படைப்பாளிகளின் பார்வையில் பாவலர் வரதராசன்** என்ற இந்த நூலைத் தொகுத்துள்ளார்.
- பாவலர் வரதராஜனின் பாடல்களைத் தொகுத்து **பாவலர் வரதராஜன் பாடல்கள்** என்ற நூலை இளையராஜா வெளியிட்டுள்ளார்.
# வா. க. ஆத்ரே

**வாசுதேவ் கல்கண்டே ஆத்ரே** (*Vasudev Kalkunte Aatre*)(பிறப்பு 1939) ஒரு இந்திய விஞ்ஞானி மற்றும் பாதுகாப்பு ஆராய்ச்சி மற்றும் மேம்பாட்டு அமைப்பின் (டிஆர்டிஓ) மேனாள் தலைவராவார். டி ஆர் டி ஓ இந்தியாவின் முதன்மை பாதுகாப்பு ஆராய்ச்சி மற்றும் மேம்பாட்டு அமைப்பு. இவர் பாதுகாப்பு அமைச்சரின் (*ரக்ஷா மந்திரி* ) அறிவியல் ஆலோசகராகவும் பணியாற்றினார். இவர் பத்ம விபூசண் விருதைப் பெற்றவராவார்.
# வா. க. ஆத்ரே

## சுயசரிதை

ஆத்ரே 1939இல் பெங்களூரில் பிறந்தார். இவர் தனது இளங்கலைப் பொறியியல் பட்டத்தினை பெங்களூரில் உள்ள பல்கலைக்கழக விஸ்வேஸ்வரய்யா பொறியியல் கல்லூரியில் (மைசூர் பல்கலைக்கழகம்) மின் பொறியியல் பிரிவில் பெற்றார். பின்னர் 1961இல் இருந்து மேல்நிலை பட்டத்தினை இந்திய அறிவியல் நிறுவனத்தில் (ஐஐஎஸ்சி) பெற்றார். 1963இல் கனடாவின் வாட்டர்லூ பல்கலைக்கழகத்தில் மின் பொறியியலில் முனைவர் பட்டம் பெற்றார். அதன்பிறகு, கனடாவின் ஹாலிஃபாக்ஸில் உள்ள நோவா ஸ்கோடியாவின் தொழில்நுட்ப பல்கலைக்கழகத்தில் மின் பொறியியல் பேராசிரியராக 1980 வரை பணியாற்றினார். இவர் 1977 வரை இஅநிறுவனத்தில் வருகை பேராசிரியராக இருந்தார். இவர் பாதுகாப்பு ஆராய்ச்சி மற்றும் மேம்ப்பாட்டுச் சேவையின் (டிஆர்டிஎஸ்) முன்னாள் உறுப்பினர்.  
1980ஆம் ஆண்டில், ஆத்ரே டிஆர்டிஓவின் கொச்சியில் உள்ள கடற்படை இயற்பியல் மற்றும் கடல்சார் ஆய்வகம் (NPOL) பணியில் சேர்ந்தார். பின்னர் 1984ல் இதன் இயக்குநராகப் பணி உயர்வு பெற்றார். இதனைத் தொடர்ந்து பிப்ரவரி 2000ல் டிஆர்டிஓவின் இயக்குநர் ஜெனராலக ஆ. ப.ஜெ. அப்துல் கலாக்குப் பதிலாக நியமிக்கப்பட்டார். அப்துல் கலாம் அவர்கள் அப்போதைய பாதுகாப்பு மந்திரி ஜார்ஜ் பெர்னாண்டஸின் அறிவியல் ஆலோசகராக பணியாற்றினார். அக்டோபர் 2004 இல் ஓய்வு பெற்ற இவருக்குப் பதிலாக முனைவர் எம். நடராஜன் நியமிக்கப்பட்டார்.  
2000ஆம் ஆண்டில் ஆத்ரேவிற்குப் பத்ம பூசண் விருதினை அன்றைய குடியரசுத் தலைவர்கே.ஆர்.நாராயணன் வழங்கினார்.  
2015ஆம் ஆண்டில், கர்நாடக அறிவியல் மற்றும் தொழில்நுட்ப குழுமம் இவருக்கு 2014ஆம் ஆண்டிற்கான கழகத்தின் வாழ்நாள் சாதனையாளர் விருதை வழங்கியது.
# லாவோ பட்டு

**லாவோ பட்டு** (*Lao silk*) என்பது லாவோஸில் பண்டைய நெசவு நுட்பங்களுடன் உற்பத்திசெய்யப்படும் உயர் தரமான பட்டு ஆகும். இந்த பட்டுத் துணி பாரம்பரியமாக மத, சடங்கு மற்றும் அன்றாட பயன்பாடுகள் உள்ளிட்ட பல்வேறு நோக்கங்களுக்காகப் பயன்படுத்தப்படுகிறது. இது உயர் வர்க்கம் மற்றும் கிராமப்புற நபர்களால் ஆடைகள் மற்றும் வீட்டு அலங்காரங்களுக்குப் பயன்படுத்தப்படுகிறது. பாரம்பரிய வடிவங்கள் சிவப்பு மற்றும் மஞ்சள் போன்ற வண்ணங்களில் பயன்படுத்துகின்றனர்.
# செண்டால்

**செண்டால்** (*Sendal, Cendal, Sandal*) என்பது மெல்லிய ஒளிரும் பட்டு இழையாகும். இது பொதுவாக, திருமணம் உள்ளிட்ட சடங்குகளில் பயன்படுத்தும் ஆடை, தேவாலயத்தில் மத குருமார்களின் உடை, மற்றும் பதாகைகள் தயாரிக்கப் பயன்படுகின்றது. செண்டால் என்னும் இந்த சொல் கிரேக்க வார்த்தையான (*σινδων* (sindōn)(சிண்டன்), "மெல்லிய லினன் துணி" என்பதிலிருந்து உருவானது. பழைய பிரெஞ்சு சொல் *செண்டல்* என்பதாகும்.
# அடிமானம் (அடுக்கேற்றம்)

அடுக்கேற்றத்தில், <var>b<sup>n</sup></var> என்பதிலுள்ள <var>b</var> என்ற எண்ணானது **அடிமானம்** அல்லது **அடி** (*base*) என அழைக்கப்படுகிறது.
# அடிமானம் (அடுக்கேற்றம்)

## தொடர்புடைய சொற்கள்

<var>n</var> என்பது **அடுக்கு** அல்லது **படி** எனவும் <var>b<sup>n</sup></var> ஆனது <var>b</var> இன் <var>n</var> அடுக்கேற்றம் எனவும் அழைக்கப்படுகின்றன. பொதுவாக <var>b<sup>n</sup></var> ஆனது <var>b</var>" இன் <var>n</var>th ஆவது அடுக்கு அல்லது "<var>b</var> இன் அடுக்கு <var>n</var> எனவும் வாசிக்கப்படுகிறது.
:.  
வேரெண் (Radix) என்பது அடிமானம் என்ற சொல்லுக்கான பழைய வழக்குச் சொல்லாகும். அது தசமம் அல்லது (பதின்மம்) (10), ஈரடி (2), பதினறுமம் (16), அறுபதின்மம் (60) ஆகிய குறிப்பிட சில அடிமானங்களுக்குப் பயன்படுத்தப்பட்டது. மாறி மற்றும் மாறிலி கருத்துருக்களை வேறுபடுத்திக் காணவேண்டிய சூழலில் இயற்கணிதச் சார்புகளைக் காட்டிலும் அடுக்கேற்றம் மேம்பட்டதாக உள்ளது.  
1748 இல் லியோனார்டு ஆய்லர் அடிமானம் "base a = 10" என ஒரு எடுத்துக்காட்டில் குறிப்பிட்டுள்ளார். F(*z*) = *a*<sup>z</sup> (முதலில் *z* ஒரு நேர்ம எண், அடுத்தொரு எதிர்ம எண், அடுத்தொரு பின்னம் அல்லது விகிதமுறு எண்) என்ற சார்பில் *a* ஒரு மாறா எண் எனக் குறித்துள்ளார்.
# அடிமானம் (அடுக்கேற்றம்)

## மூலங்கள்

<var>b</var> இன் அடுக்கு <var>n</var> ஆனது <var>a</var> க்குச் சமமெனில் அதாவது <var>a</var>&nbsp;=&nbsp;<var>b<sup>n</sup></var> எனில், <var>b</var> ஆனது <var>a</var> இன் "<var>n</var> ஆம் படிமூலம்" எனப்படும்.  
எடுத்துக்காட்டாக, 10,000 இன் நான்காம் படிமூலம் 10 ஆகும்.
# அடிமானம் (அடுக்கேற்றம்)

## மடக்கைகள்

நன்கு வரையறுக்கப்பட்ட <var>b</var> அடிமான அடுக்கேற்றச் சார்பின் (<var>a</var>&nbsp;=&nbsp;<var>b<sup>n</sup></var>) நேர்மாறுச் சார்பு <var>b</var> அடிமான மடக்கையாகும். இதன் குறியீடு: log<sub><var>b</var></sub>.
:log<sub>*b*</sub> *a* = *n*.  
எடுத்துக்காட்டு:
log<sub>10</sub>&nbsp;10,000&nbsp;=&nbsp;4.
# மேக்னனெரி

**மேக்னனெரி** எனது பட்டுப்புழு வளர்ப்பு, அல்லது பட்டு விவசாயம் நடைபெறும் இடமாகும். இத்தொழிலினை செய்பவர் மேக்னனியர் என அழைக்கப்படுகிறார். அண்மையில் பட்டு வளர்ப்புக்கு அர்ப்பணிக்கப்பட்ட கட்டிடம் என்று பொருள்படும் *மாக்னானியர்* என்ற வார்த்தையும் காணப்படுகிறது.  
மேக்னன் என்ற சொல் ஆக்சிதம் மொழியிலிருந்து பெறப்பட்டதாகும். பிரான்சு நாட்டுப் பட்டுப்புழு வளர்ப்பு மையமான புரோவென்சில் ஆக்சிதம் மொழிப்பேசப்படுகிறது.  
செயிண்ட்-ஹிப்போலிட்-டு-கோட்டையைச் சுற்றியுள்ள பகுதியில் மேக்னனெரி அதிகமாகக் காணப்படுகிறது. இந்த நகரத்தில் பட்டு அருங்காட்சியகம் ஒன்றும் உள்ளது.
# எங்களுக்கும் காலம் வரும் (2001 திரைப்படம்)

**எங்களுக்கும் காலம் வரும்** (*Engalukkum Kaalam Varum*) என்பது 2001ஆம் ஆண்டு வெளியான தமிழ் குடும்ப நகைச்சுவை நாடகத் திரைப்படம் ஆகும். பாலரூபன் இயக்கிய இப்படத்தில் லிவிங்ஸ்டன், கௌசல்யா ஆகியோர் முக்கிய வேடங்களில் நடித்தனர். கே. பிரபாகரன் தயாரித்த இப்படத்திற்கு தேவா இசை அமைத்தார். இப்படம் எதிர்மறையான விமர்சனங்களுடன் 2001 பிப்ரவரி 9 அன்று வெளியிடப்பட்டது.
# எங்களுக்கும் காலம் வரும் (2001 திரைப்படம்)

## நடிகர்கள்

- லிவிங்ஸ்டன் குப்பன்
- கௌசல்யா இலட்சுமி
- வடிவேலு (நடிகர்) வெள்ளையன்
- விவேக் சந்தோஷ்
- கரண் ரமேஷ்
- கஸ்தூரி பூஜா
- கோவை சரளா ஜெனிபர்
- வினிதா தேஜா
- மணிவண்ணன் மண்ணாங்கட்டி
- பிரமிளா ஜோஷை மண்ணாங்கட்டியின் மனைவி பாக்கியமாக
- பாண்டு
- தியாகு
- விஜய் கிருஷ்ணராஜ்
- குமரிமுத்து
- பயில்வான் ரங்கநாதன்
- கிரேன் மனோகர்
- புவனேஸ்வரி
- மாஸ்டர் அருண்
- இராதிகா சௌத்ரி சிறப்புத் தோற்றத்தில்
# எங்களுக்கும் காலம் வரும் (2001 திரைப்படம்)

## இசை

திரைப்படத்தின் பின்னணி இசை, பாடல் இசை ஆகியவற்றை திரைப்பட இசையமைப்பாளர் தேவா இசையமைத்தார். 2001 ஆம் ஆண்டில் வெளியான இந்த இசைப்பதிவில், பா. விஜய், பிறைசூடன், காளிதாசன், பொன்னியின் செல்வன் ஆகியோரால் எழுதப்பட்ட ஆறு பாடல்கள் உள்ளன.
| 1 | "ஆம்பிளைக்கு தெரியும்" | சீர்காழி கோ. சிவசிதம்பரம், சுவர்ணலதா | காளிதாசன் | 3:54 |  |
| --- | --- | --- | --- | --- | --- |
| 2 | "ஆம்பிளைக்கு தெரியும்" | ஏ. எல். ராகவன், சுவர்ணலதா | 3:55 |  |  |
| 3 | "தேவு தேவுடா" | மனோ | பொன்னியின் செல்வன் | 5:06 |  |
| 4 | "எங்களுக்கும் காலம் வரும்" | தேவா | பிறைசூடன் | 4:13 |  |
| 5 | "இந்தாட சென்ரல் ஜெயிலு" | சபேஷ் | காளிதாசன் | 4:56 |  |
| 6 | "வெண்ணை திருடும் கண்ணா" | அனுராதா ஸ்ரீராம் | பா. விஜய் | 5:09 | } |
# சையது மொகமது ஆரிஃப்

**சையது மொகமது ஆரிஃப்** (*Syed Mohammed Arif*) இந்தியாவைச் சேர்ந்த ஓர் இறகுப்பந்தாட்ட பயிற்சியாளராவார். எசு.எம். ஆரிஃப் என்று சுருக்கமாக இவரை அழைப்பர். 1944 ஆம் ஆண்டு சனவரி மாதம் 29 ஆம் தேதி இவர் பிறந்தார். ஆரிஃப் சாகிப் என்று பிரபலமாகவும் அறியப்படுகிறார். 2000 மற்றும் 2012 ஆம் ஆண்டுகளில் இந்திய அரசாங்கம் ஆரிஃபுக்கு முறையே துரோணாச்சார்யா விருது வழங்கி சிறப்பித்துள்ளது. உலக இறகுப்பந்தாட்ட கூட்டிணைவும் ஆரிஃபுக்கு சான்றிதழ் வழங்கி சிறப்பித்துள்ளது.
# சையது மொகமது ஆரிஃப்

## வாழ்க்கைக் குறிப்பு

மொகமது ஆரிஃப் தெலுங்கானா மாநிலத்திலுள்ள ஐதராபாத்து நகரத்தைச் சேர்ந்தவர். ஐதராபாத்து பல்கலைக்கழகத்தில் ஆரிஃப் இளம் அறிவியல் பட்டம் பெற்றார். பள்ளியில் படிக்கும் காலத்தில் ஆரிஃப் துடுப்பாட்டம் விளையாடிக் கொண்டிருந்தார். அன்வர் உல் உலூம் கல்லூரி அணியை நான்கு ஆண்டுகள் தலைவராக இருந்து வழிநடத்தினார். ஐதராபாத்து துடுப்பாட்ட சங்க கூட்டிணைவு போட்டிகளில் டெக்கான் புளூசு அணிக்காக இவர் துடுப்பாட்டம் விளையாடினார். தனது துடுப்பாட்ட பயிற்சியாளருடன் ஏற்பட்ட கருத்து வேறுபாடு காரணமாக துடுப்பாட்ட விளையாட்டிலிருந்து விலகி இறகுப்பந்தாட்டத்திற்குள் நுழைந்தார்.
# சையது மொகமது ஆரிஃப்

## தொழில்முறை வீரர்

தனது கல்லூரி நாட்களில் ஆரிஃப் ஐதராபாத்து பல்கலைக் கழக இறகுப்பந்தாட்ட அணியில் இடம்பெற்று பல்கலைக்கழக அணிகளுக்கிடையிலான சாம்பியன் பட்டப் போட்டியில் வெற்றிபெற்றுள்ளார். பல தேசிய அளவு போட்டிகளிலும் ஆந்திராவை இவர் பிரதிநிதித்துவப்படுத்தினார். பட்டியாலாவில் உள்ள தேசிய விளையாட்டு நிறுவனத்தில் இறகுப்பந்தாட்ட பயிற்சியில் பட்டயம் பெற்றார். 1974 ஆம் ஆண்டு இவர் இறகுப்பந்தாட்டத்திற்கான தேசிய பயிற்சியாளர்கள் குழுவில் சேர்ந்தார். 1997 ஆம் ஆண்டு தேசிய தலைமை இறகுப்பந்தாட்ட பயிற்சியாளராக நியமிக்கப்பட்டார்.  
ஆரிஃப் பல இந்திய இறகுப்பந்தாட்ட வீரர்களுக்கு பயிற்சியளித்துள்ளார். அனைத்து இங்கிலாந்து திறந்தநிலை இறகு பந்தாட்ட சாம்பியன் புல்லேலா கோபிசந்த்தும் இவரிடம் பயிற்சி பெற்றவரே. பி.வி.வி லட்சுமி, யூவாலா கட்டா, மற்றும் சாய்னா நேவால் போன்ற வீராங்கனைகளுக்கும் ஆரிஃப் பயிற்சியளித்துள்ளார்.
# அகிம்சை பட்டு

**அகிம்சை பட்டு** (*Ahimsa Silk*) என்பது பட்டுப்பூச்சி இனப்பெருக்கம் மற்றும் அறுவடைக்கான ஒரு முறையாகும். இம்முறையில் உள்நாட்டுப் பட்டுப்பூச்சிகளைவிட, வனத்தில் காணப்படும் பட்டு அந்துப்பூச்சிகள் இனப்பெருக்கம் செய்யப் பயன்படுத்தப்படுகின்றன. இது பட்டுப்புழுவின் உருமாற்றத்தை அந்துப்பூச்சி நிலைக்கு வரை அனுமதித்து பட்டு கூடுகள் அறுவடை செய்யப்படுகின்றன. ஆனால் பெரும்பாலான பட்டு அறுவடைக்குப் பட்டுப்புழுக்கள் அவற்றின் கூட்டுப்புழு பருவத்தில் கொல்லப்பட வேண்டும். அகிம்சை பட்டு உற்பத்தியில் எந்த விலங்குகளும் பாதிக்கப்படுவதில்லை அல்லது கொல்லப்படவில்லை. இது விலங்குகளுக்குத் தீங்கு விளைவிக்க விரும்பாவதவர்களின் பட்டுத்தெரிவாக அமைகிறது.
# அகிம்சை பட்டு

## செயல்முறை

இம்முறையில் கூட்டுப்புழுவானது அந்துப்பூச்சியாக மாற அனுமதிக்கப்படுகிறது, பின்னர் பட்டு கூடானது பட்டு தயாரிக்கப் பயன்படுகிறது.  
*பாம்பிக்சு மோரி* (மல்பெரி பட்டுப்புழு அல்லது மல்பெரி பட்டு அந்துப்பூச்சி) அகிம்சை பட்டு உருவாக்குவதற்கு விருப்பமான இனம் என்றாலும், அகிம்சை பட்டு உற்பத்தி செய்ய வேறு பல இனங்களும் உள்ளன. ஆனால் இவை அவசியமான இனமாக வரையறுக்கப்படவில்லை. அகிம்சை முறை பட்டு உற்பத்தியில் பயன்படுத்தப்படும் மற்ற வகை பட்டுப்புழுக்கள் அய்லாந்தசு பட்டுப்புழு மற்றும் பல வகையான துசார் அல்லது டசார் அந்துப்பூச்சிகளாகும் (சீனா துசார் அந்துப்பூச்சி, இந்திய டசார் அந்துப்பூச்சி மற்றும் முகா அந்துப்பூச்சி).  
ஐலாந்தசு துணைச் சிற்றினமான *சாமியா* *சிந்தியா ரைசினி,* ஆமணக்கு பீன் அல்லது இலைகள் அல்லது மரவள்ளி இலைகள் உண்ணக்கூடியன. இது எரி பட்டு எனப்படுகிறது. எரி பட்டு இந்த குறிப்பிட்ட பூச்சிகளின் பட்டு கூட்டிலிருந்து தயாரிக்கப்படுகிறது. மேலும் சாதாரண வெப்ப சிகிச்சையை விடக் குறைவான வன்முறை முறைகளைப் பயன்படுத்திப் பட்டுத் தயாரிக்கப்படுகிறது. ஆனால் எரி பட்டுத் தரம் பெரும்பாலும் *பாம்பிக்ஸ் மோரி* அந்துப்பூச்சியின் சந்ததியினரால் உருவாக்கப்பட்ட பட்டுகளை விடத் தாழ்ந்ததாகக் காணப்படுகிறது.  
அகிம்சை பட்டு தாசர் மற்றும் துசா பட்டு ஆகியவற்றிலிருந்து தயாரிக்கப்படலாம். அந்துப்பூச்சிகளை அவற்றின் பட்டு கூடுகளை சொந்த வடிவமைப்புகளுக்கு விட்டுவிடுகிறது.
# அகிம்சை பட்டு

## பண்புகள்

அகிம்சை பட்டின் முக்கிய பண்புகள் வன்முறை கருத்தின் அடிப்படை கொள்கைகளிலிருந்து பெறப்படுகின்றன. இந்தப் பட்டு உயிரினங்களுக்குத் தீங்கு விளைவிக்காமல் தயாரிக்கப்படுகிறது. ஆனால் சில நேரங்களில் கண்களை இழக்கக்குட்டிய ஆபத்துக்களும் உள்ளன. எனவே இவை பாதுகாக்கப்பட வேண்டும். இந்த இலட்சியங்களைச் சமண மதம், இந்து மதம் மற்றும் புத்த சமயம் போன்ற மதங்கள் பின்பற்ற வேண்டுகோள் விடுக்கின்றன. அகிம்சை வாழ்க்கை முறை ஆதரவாளர்கள் சமீபத்தில் தங்கள் வாழ்க்கை முறைக்கு ஏற்ப அகிம்சை பட்டு இருப்பதைக் கண்டறிந்துள்ளனர்.  
ஒரு குறுகிய கால பொருளாதார நிலைப்பாட்டிலிருந்து, பட்டுப்புழுக்கள் வளர அனுமதிக்க 10 கூடுதல் நாட்கள் தேவைப்படுவதால், அகிம்சைப் பட்டுக்கான வாதத்தை உருவாக்குவது கடினம். மேலும் அந்துப்பூச்சிகளும் பட்டு கூட்டிலிருந்து வெளியேறுகின்றன. வன்முறையற்ற முறையில் கிடைக்கும் பட்டு அதிக விலையில் உள்ளது. சாதாரண பட்டு கூட்டின் விலையினை விட அகிம்சை பட்டின் விலை இரண்டு மடங்கு அதிகம்.
# இலக்கணம் (திரைப்படம்)

**இலக்கணம்** (*Ilakkanam*) என்பது 2006 ஆம் ஆண்டு வெளியான தமிழ் நாடகத் திரைப்படமாகும். இப்படத்தை அறிமுக இயக்குநரான சந்திரசேயன் இயக்கினார். இப்படத்தில் புதுமுகம் விஷ்ணு பிரியன், உமா ஆகியோர் முக்கிய வேடங்களில் நடித்தனர். வினு சக்ரவர்த்தி, பாலா சிங், காதல் சுகுமார், சிட்டி பாபு, சத்தியப்பிரியா, அஞ்சலி தேவி, சபிதா ஆனந்த், ரோகினி ராஜஸ்ரீ ஆகியோர் துணை வேடங்களில் நடித்தனர். எம். சி. சண்முகம் தயாரித்த இப்படத்திற்கு, பவதாரிணி இசை அமைத்தார். படமானது 22 திசம்பர் 2006 அன்று வெளியானது. இப்படம் சிறந்த படத்திற்கான தமிழ்நாடு அரசு திரைப்பட விருதை வென்றது.
# இலக்கணம் (திரைப்படம்)

## நடிகர்கள்

- விஷ்ணு பிரியன் - தமிழரசன்
- உமா - கயல்விழி
- வினு சக்ரவர்த்தி - முருகவேல்
- பாலா சிங் - கயல்விழியின் தந்தை
- காதல் சுகுமார் - இளங்கோ
- சிட்டி பாபு - குமரேசன்
- சத்தியப்பிரியா - தமிழரசனின் தாய் மரகதம்
- அஞ்சலிதேவி - கயல்விழியின் தாய் இலட்சுமி
- சபிதா ஆனந்த் - முருகவேலின் மனைவி
- ரோகிணி - சுசி
- ராஜஸ்ரீ - தமிழசரசின் சகோதரி மல்லிகா
- தாரிகா - கயல்விழியின் சகோதரி சுமதி
- ரேவதி பிரியா - தமிழரசனின் முறைப்பெண்
- திவ்யா நாகேஸ் - பனிமலர்
- எம். சி. சண்முகம் - தமிழசரனின் தந்தை
- உசா எலிசபெத் - இளங்கோவின் மனைவி
- தாடி பாலாஜி - எழில்
- விஜய் ஆனந்த் - மணிமாறன்
- கோவை பாலு - செழியன்
- நெல்லை சிவா - வீட்டுத் தரகர்
- பிர்லா போஸ் - தமிழரசனின் சகோதரர்
- ராஜசேகர் (நடிகர்)
- விஜய் கிருஷ்ணராஜ் - மருத்துவர்
- கிரேன் மனோகர் - ஆறுமுகம்
- திருப்பூர் இராமசாமி
- மும்தாஜ் பக்கோடா காதர்
- போண்டா மணி - பியூனாக
- காடுவெட்டி குரு - தமிழரசனின் உறவினர் குணசேகரன்
- சுப. வீரபாண்டியன் - அவராகவே
- பழ. நெடுமாறன் - அவராகவே
- தென்கச்சி கோ. சுவாமிநாதன் - அவராகவே
- ச. இராமதாசு - அவராகவே
# இலக்கணம் (திரைப்படம்)

## தயாரிப்பு

விஷ்ணுபிரியன் என்ற திரைப்பெயரோடு ராம் என்ற புதுமுகமும் நாயகராகவும், உமா நாயகிதாகவும் இப்படதில் நடிக்க ஒப்பந்தமாயினர். படம் வெளிவருவதற்கு முன்பு, திரைப்படத் தயாரிப்பாளர் எம். சி. சண்முகமும், இயக்குநர் சந்திரசேயனும் அப்போதைய தமிழக முதல்வர் மு. கருணாநிதிக்கு சிறப்புக் காட்சியாக திரையிட்டு காட்ட ஏற்பாடு செய்திருந்தனர். அவர் படத்தை ரசித்ததாகவும், பவதாரிணியின் இசையால் ஈர்க்கப்பட்டதாகவும் தெரிவிக்கப்பட்டது.
# இலக்கணம் (திரைப்படம்)

## இசை

திரைப்பட பின்னணி இசை, பாடல் இசை ஆகியவற்றை இசையமைப்பாளர் பவதாரிணி அமைத்தார். 2006 இல் வெளியான இந்த இசைப்பதிவில், சுப்பிரமணிய பாரதி, பாரதிதாசன், பிறைசூடன், பா. விஜய், சந்திரசேயன் ஆகியோரால் எழுதப்பட்ட ஆறு பாடல்கள் உள்ளன.
| 1 | "மசிலா மணியே" |  |
| --- | --- | --- |
| 2 | "ஊருக்கு நல்லது" |  |
| 3 | "புதியதோர் உலகம்" |  |
| 4 | "தங்கிடுமா" |  |
| 5 | "திருவே நின்னை" |  |
| 6 | "உனக்கே என் அவயம்" | } |
# அட்லசு பட்டு

**எட்லெசு** (*Etles*) அல்லது எட்லெசு பட்டு (*Etles")(உய்குர்: ئەتلەس, Етлес|Etles, zh|s=艾德莱斯绸|p=Ài dé lái sī chóu) என்பது ஒரு வகை இகாட் ஆகும். இது உய்குர் மற்றும் உஸ்பெக் மக்கள் பாரம்பரியமாக உடைகளில் பயன்படுத்துவதாகும் இப்போதெல்லாம், எட்லெசின் தனித்துவமான முறை இனி ஆடைகளில் பயன்படுத்தப்படுவதற்கு மட்டும் படுத்தப்படவில்லை. இது வீட்டினை அலங்காரம் செய்யவும் ஆபரணங்களிலும் பயன்படுத்தப்படுகிறது. இது அட்லஸ் அந்துப்பூச்சியிலிருந்து தயாரிக்கப்படும் ஒரு வகையான பட்டு. மிகப் பெரிய உற்பத்தித் தளங்களில் ஒன்றாக உய்குர் தாயகத்தில் உள்ள ஹோடன் நகரம் மற்றும் சுற்றியுள்ள நகரங்கள் ஆகும். சமீப காலமாக அட்லஸ் பட்டானது பல வணிகப்பெயர்களில் பயன்படுத்தப்பட்டது. இவை அசல் எட்லெசு பட்டல்ல.*
# கிடாக்குழி

**கிடாக்குழி** என்பது தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியத்தில் அமைந்த வீரனேந்தல் ஊராட்சியில் உள்ள ஒரு கிராமம் ஆகும்.  
இக்கிராமம் சிவகங்கைக்கு மேற்கே 24 கி.மீ. தொலைவிலும், திருப்புவனத்திற்கு கிழக்கே 15 கி.மீ. தொலைவிலும், மதுரைக்கு கிழக்கே 41 கி.மீ. தொலைவிலும் உள்ளது.  
இதன் அருகே திருப்பாச்சேத்தி மற்றும் இராஜகம்பீரம் ஊர்கள் உள்ளது. பழையனூர் கிளை அஞ்சலகத்தை சார்ந்த இக்கிராமத்தின் அஞ்சல் சுட்டு எண் 630610 ஆகும். கிடாக்குழி கிராமத்திற்கு அருகமைந்த தொடருந்து நிலையம் திருப்பாச்சேத்தியில் உள்ளது.
# கிடாக்குழி

## சிறப்பு

நடிகர் தனுஷ் நடிக்கும் கர்ணன் திரைப்படத்தில், இக்கிராமத்தைச் சேர்ந்த கிராமியப் பாடகர் கிடாக்குழி மாரியம்மாள், **கண்டா வரச்சொல்லுங்க** எனும் பாடலை பாடியுள்ளார்.
# கிடாக்குழி மாரியம்மாள்

**கிடாக்குழி மாரியம்மாள்**, தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியத்தில் உள்ள கிடாக்குழி எனும் கிராமத்தைச் சேர்நத நாட்டுப்புற பாடகர் ஆவார். இவர் சிறுவயது முதல் கோயில் திருவிழாக்கள், சடங்குகள் மற்றும் இறப்பு வீடுகளில் நாட்டுப்புற பாடல்களை பாடுபவர்.  
மாரி செல்வராஜ் இயக்கத்தில், சந்தோஷ் நாராயணன் இசையமைப்பில், தனுஷ் நடிப்பில் 9 ஏப்ரல் 2021ல் திரையரங்குகளில் வெளியான கர்ணன் எனும் திரைப்படத்திற்கு **கண்டா வரச்சொல்லுங்க** எனும் புகழ்பெற்ற நாட்டுப்புறப் பாடலை, கிடாக்குழி மாரியம்மாள் பாடியுள்ளார்.
# ரித்துபர்ண தாசு

**ரித்துபர்ண தாசு** (*Rituparna Das*) இந்தியாவைச் சேர்ந்த ஓர் இறகுப்பந்தாட்ட வீராங்கனையாவார். 1996 ஆம் ஆண்டு அக்டோபர் மாதம் 2 ஆம் நாள் இவர் பிறந்தார்.
# ரித்துபர்ண தாசு

## சாதனைகள்

### உலக இறகுப்பந்து கூட்டமைப்பு போட்டிகள்

*பெண்கள் ஒற்றையர் பிரிவு *
| - | 2019 | இத்தாலிய பன்னாட்டுப் போட்டி | கரோலினா மாரின் | 19–21, 14–21 | ** ஆம் இடம்** |  |
| --- | --- | --- | --- | --- | --- | --- |
| - | 2019 | துபாய் பன்னாட்டுப் போட்டி | மகோ உருசிசாகி | 21–23, 17–21 | ** ஆம் இடம் ** |  |
| - | 2018 | போலந்து பன்னாட்டுப் போட்டி | விருசாளி கும்மாதி | 21–11, 21–14 | **முதலிடம்** |  |
| - | 2018 | பெல்சிய பன்னாட்டுப் போட்டி | லின் யிங் சுன் | 16–21, 16–21 | ** ஆம் இடம் ** |  |
| - | 2016 | இந்தியா பன்னாட்டுத் தொடர் போட்டி | காத்தி ருத்விக்கா சிவானி | 11–7, 8–11, 11–7, 14–12 | ** முதலிடம் ** |  |
| - | 2016 | போலந்து பன்னாட்டுப் போட்டி | ரசிகா ராயே | 11–21, 21–7, 21–17 | ** முதலிடம் ** | } |
: உலக இறகுப்பந்து கூட்டமைப்பு போட்டி
: உலக இறகுப்பந்து கூட்டமைப்பு தொடர் போட்டி
: உலக இறகுப்பந்து கூட்டமைப்பு நான்காம் நிலை போட்டி
# யோக்கோகாமா பட்டு அருங்காட்சியகம்

**யோக்கோகாமா பட்டு அருங்காட்சியகம்** (*Yokohama Silk Museum*) என்பது ஜப்பானின் யோக்கோகாமாவின் நாகா-குவில் அமைந்துள்ள அருங்காட்சியகமாகும், இது ஜப்பானில் பட்டு வர்த்தகத்தை உள்ளடக்கியது. இந்த அருங்காட்சியகம் பட்டு கிமோனோ<nowiki/> மற்றும் பட்டு வர்த்தகத்தில் யோக்கோகாமாவின் முக்கியத்துவத்தை உணர்த்துவதாக உள்ளது.  
அருங்காட்சியகத்தின் முக்கிய நோக்கமாக, <blockquote>*பட்டு உற்பத்தியின் அறிவியல் மற்றும் தொழில்நுட்பத்தைப் பற்றிய புரிதலைப் பரப்புவதற்கு, பட்டுக்கான தேவையைப் பாராட்டவும் ஊக்குவிக்கவும் மக்களுக்கு அழகான ஆடைகளை வெளிக்கொணருதலும்.*</blockquote>
# கோனோமெட்டா

**கோனோமெட்டா** *(Gonometa)* என்ற அந்துப்பூச்சிகள் பேரினம் லாசியோகேம்பிடே குடும்பத்தினைச் சார்ந்தவை. இந்த பேரினத்தை 1855இல் பிரான்சிசு வாக்கர் தோற்றுவித்தார்.
# கோனோமெட்டா

## சிற்றினங்கள்

- *கோனோமெட்டா அட்டெனுவாட்டா* <small>(கென்ரிக், 1914)</small>
- *கோனோமெட்டா பாடியா* <small>(ஆரிவில்லியஸ், 1927)</small>
- *கோனோமெட்டா பைகோலர் (*<small>டிவிட்ஸ், 1881)</small>
- *கோனோமெட்டா கஸ்ஸாண்ட்ரா* <small>ட்ரூஸ், 1887</small>
- *கோனோமெட்டா கிறிஸ்டி* <small>(ஷார்ப், 1902)</small>
- *கோனோமெட்டா எஃபுசா*
- *கோனோமெட்டா ஃபுல்விடா* <small>(தொலைதூர, 1897)</small>
- *கோனோமெட்டா கிரிசோசின்க்டா* <small>(ஹாம்ப்சன், 1910)</small>
- *கோனோமெட்டா இம்பீரியலிஸ்* <small>(ஆரிவில்லியஸ், 1915)</small>
- *கோனோமெட்டா மார்ஜினேட்டா*
- *கோனோமெட்டா நெக்ரோடோய்* <small>(பெரியோ, 1940)</small>
- *கோனோமெட்டா நைசா* <small>(ட்ரூஸ், 1887)</small>
- *கோனோமெட்டா போடோகார்பி* <small>(ஆரிவில்லியஸ், 1925)</small>
- *கோனோமெட்டா போஸ்டிகா* <small>(வாக்கர், 1855)</small>
- *கோனோமெட்டா ரெஜியா* <small>(ஆரிவில்லியஸ், 1905)</small>
- *கோனோமெட்டா ரோபஸ்டா* <small>(ஆரிவில்லியஸ், 1909)</small>
- *கோனோமெட்டா ருபோப்ருன்னியா* <small>(ஆரிவில்லியஸ், 1922)</small>
- *கோனோமெட்டா ஸ்ஜோஸ்டெட்டி* <small>(ஆரிவில்லியஸ், 1892)</small>
- *கோனோமெட்டா ஸ்டாலி*
- *கோனோமெட்டா டெஸ்மன்னி*
- *கோனோமெட்டா டைட்டன்* <small>(ஹாலந்து, 1893)</small>
# கோடைக்கானல் (திரைப்படம்)

**கோடைக்கானல்** (*Kodaikanal*) என்பது 2008 ஆம் ஆண்டு வெளியான தமிழ் பரபரப்புத் திரைப்படம் ஆகும். டி. கே. போஸ் இயக்கிய இப்படத்தில் புதுமுகம் அஸ்வந்த் திலக், பூர்ணா, சேகர் ஆகியோர் முக்கிய கதாபாத்திரங்களில் நடித்தனர். மேலும் இதில் காண்டீபன், வடிவுக்கரசி, செந்தில், சிசர் மனோகர், அலெக்ஸ், பயில்வான் ரங்கநாதன், விஜய் கிருஷ்ணராஜ் ஆகியோர் துணை வேடங்களில் நடித்துள்ளனர். ஆர். சுவர்ணலட்சுமி தயாரித்த இப்படத்திற்கு, தேவா இசை அமைத்தார். படமானது14 நவம்பர் 2008 அன்று வெளியானது.
# கோடைக்கானல் (திரைப்படம்)

## நடிகர்கள்

- அஸ்வந்த் திலக் சூரியா
- பூர்ணா பிரிந்தா
- சேகர் நந்தா
- காண்டீபன் பிரிந்தாவின் உறவினராக
- வடிவுக்கரசி பிரிந்தாவின் தாயாக
- செந்தில் காவலர் வீராசாமியாக
- சிசர் மனோகர் காவலராக
- அலெக்ஸ் காவல் ஆய்வாளராக
- பயில்வான் ரங்கநாதன் காவல் ஆய்வாளராக
- விஜய் கிருஷ்ணராஜ் காவல் ஆணையராக
- இராஜ் கிருஷ்ணா
- சி. எம். பாலா திரைப்பட நிதியாளராக
- நம்பிராஜன் நடிகராக
- ஆர். ஆர். செல்வராஜ்
- ஆர். வீரமணி
- கங்கை அமரன் சிறப்புத் தோற்றத்தில்
# கோடைக்கானல் (திரைப்படம்)

## தயாரிப்பு

*ராசாவே உன்னெ நம்பி* (1988), *என்னை விட்டுப் போகாதே* (1988), *பொங்கி வரும் காவேரி* (1989) போன்ற படங்களை இயக்கிய டி. கே. போஸ், ஒரு இடைவெளிக்குப் பின் *கொடைக்கானல்* என்ற காதல் பரபரப்புத் திரைப்படத்தின் வழியாக மீண்டும் இயக்க வந்தார். இந்த படம் முழுக்க முழுக்க கொடைக்கானலில் உள்ள மலை விடுதியில் படமாக்கப்பட்டது. புது முகம் அஸ்வந்த் திலக், பின்னணி குரல் கலைஞர் சேகர், மலையாள நடிகை பூர்ணா ஆகியோர் முக்கிய கதாபாத்திரங்களில் நடிக்க தேர்வு செய்யப்பட்டனர். படத்தின் படப்பிடிப்பின் போது, படத்தில் ஏற்பட்ட கால்ஷீட் பிரச்சினைகள் காரணமாக பூர்ணா மீது இயக்குநரும், தயாரிப்பாளரும் தயாரிப்பாளர்கள் சங்கத்தில் புகார் அளித்தனர்.
# கோடைக்கானல் (திரைப்படம்)

## இசை

திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் தேவா அமைத்தார். 2008 ஆம் ஆண்டில் வெளியிடப்பட்ட இந்த படத்தின் இசைப்பதிவில், பிறைசூடன், யுகபாரதி ஆகியோர் எழுதிய ஆறு பாடல்கள் இருந்தன. படத்தின் இசையை சென்னையில் கமல்ஹாசன் வெளியிட்டார், பாரதிராஜா முதல் இசை வட்டைப் பெற்றார். இயக்குநர் ராம நாராயணன், தயாரிப்பாளர் கே. பிரபாகரன், டிஜிபி வைகுந்த், தயாரிப்பாளர் ராஜேந்திரன் ஆகியோர் இசை வெளியீட்டில் கலந்து கொண்டனர்.
| 1 | "காசு காசு" | அர்ச்சித், மாலதி லட்சுமணன், தேவா | பிறைசூடன் | 4:32 |
| --- | --- | --- | --- | --- |
| 2 | "மெட்டு மெட்டு" | ஹரிணி | யுகபாரதி | 4:44 |
| 3 | "செக்கச் சிவந்த சிறுக்கி" | மாணிக்க விநாயகம், ஜெயலட்சுமி | பிறைசூடன் | 5:30 |
| 4 | "சுவையானது சுவையானது" | டிம்மி, சுசித்ரா | 5:04 |  |
| 5 | "அஞ்சு விரலைவெச்சான்" | கிருஷ்ணராஜ், பாப் ஷாலினி | 4:40 |  |
| 6 | "சின்ன சின்னக் கதை" | கிருஷ்ணராஜ், செந்தில் தாஸ், எஸ். சத்யா | 5:28 | } |
# கோடைக்கானல் (திரைப்படம்)

## வெளியீடு

இந்த படம் 14 நவம்பர் 2008 அன்று பெரும் பொருட் செலவில் தயாரான *வாரணம் ஆயிம்* படம் வெளியான சமயத்தில் வெளியானது.
# கோடைக்கானல் (திரைப்படம்)

## வெளியீடு

### வணிகம்

இந்தப் படம் சென்னை மண்டலத்தில் சராசரியாக வசூலை ஈட்டத் தொடங்கியது. முதல் வாரம் நான்காவது இடத்தில் தொடங்கி மூன்றாவது வாரத்தில் ஒன்பதாவது இடத்தில் முடிந்தது. படம் வணிக ரீதியாக தோல்வியாக அறிவிக்கப்பட்டது.
# கன்சா ஜாவேத்

**கன்சா ஜாவேத்** (Kanza Javed) பாக்கித்தானைச் சேர்ந்த எழுத்தாளரும் கவிஞரும் ஆவார், *ஆஷஸ், ஒயின் அன்ட் டஸ்ட்* என்ற புதினக்களுக்கு மிகவும் பிரபலமானவர்.
# கன்சா ஜாவேத்

## ஆரம்பகால வாழ்க்கை மற்றும் கல்வி

கன்சா ஜாவேத் பாக்கிஸ்தானின் லாகூரில் பிறந்தார். கின்னார்ட் மகளிர் பல்கலைக்கழகத்தில் ஆங்கில மொழி மற்றும் இலக்கியத்தில் தனது முதுதத்துவமாணி பட்டத்தைப் பெற்றார். பின்னர் இவர் வெஸ்ட் வர்ஜீனியா பல்கலைக்கழகத்தில் தனது நுண்கலையில் முதுகலை பட்டம் பெற்றார். பின்னர், மாசசூசெட்ஸ் பல்கலைக்கழகத்தில் சிறிது காலம் சக ஊழியராகவும், அரிசோனா மாநில பல்கலைக்கழகத்தில் ஆராய்ச்சி அறிஞராகவும் இருந்தார். இரண்டு பல்கலைகழகங்களிலும் பயில பாக்கித்தானிலுள்ள அமெரிக்க ஐக்கிய நாடுகளுக்கான அறக்கட்டளை நிதியுதவி வழங்கியது.
# கன்சா ஜாவேத்

## தொழில்

ஜாவேத் *ஆஷஸ்*, *ஒயின் அன்ட் டஸ்ட்* என்ற தனது முதல் நூலை 2015இல் வெளியிட்டார். திபோர் ஜோன்ஸ் தெற்காசியா பரிசுக்காக இந்தப் புதினம் பட்டியலிடப்பட்டது. தனது 17 வயதில் புத்தகத்தை எழுதத் தொடங்கினார். கையெழுத்துப் பிரதி விருதுக்கு பட்டியலிடப்பட்டபோது 21 வயதாக இருந்தார். இவ்வாறு பரிந்துரைக்கப்பட்ட முதல் பாக்கித்தானியராகவும் 2020ஆம் ஆண்டு நிலவரப்படி பரிந்துரைக்கப்பட்ட இளைய நபராகவும் இருந்தார். இவர் தனது புத்தகத்தை இந்தியாவின் குமாவுன் இலக்கிய விழாவில் வெளியிட எண்ணியிருந்தார். ஆனால் தற்காலிகமாக நுழைவு இசைவு மறுக்கப்பட்டார். அதற்கு பதிலாக திருவிழாக் குழுவினரின் ஒத்துழைப்புடன் இசுகைப் வழியாக அதை வெளியிட்டார்.  
இவரது *இட் வில் ஃபாலோ யூ ஹோம்* என்ற சிறுகதை, அமெரிக்க லிட்டரரி ரிவியூ என்ற அமெரிக்க இதழில் (2020) வெளியிடப்பட்டது. *கேரி இட் ஆல்* என்ற சிறுகதை *தி பஞ்ச்* இதழில் (2020) வெளியிடப்பட்டது. *இராணி* ( 2020) என்ற சிறுகதை சர்வதேச இலக்கிய விருதுகளை ( சிறுகதைகளுக்கான ரெனால்ட்ஸ் பரிசு ) வென்றது. மேலும், சாலமண்டர் புனைகதைப் போட்டியில் 2020இல் இறுதிப் போட்டியாளராக இருந்தார்.
# போசோசு பட்டு அருங்காட்சியகம்

**போசோசு பட்டு அருங்காட்சியகம்** (*Bsous Silk Museum*) என்பது லெபனானின் வாடி சாகரோர் அருகே போசோசு நகரில் உள்ள பட்டு அருங்காட்சியகம் ஆகும். இது பெய்ரூட்<nowiki/>ற்கு கிழக்கே சுமார் 15 கிலோமீட்டர் தொலைவில் அமைந்துள்ளது.
# போசோசு பட்டு அருங்காட்சியகம்

## வரலாறு

இன்று அருங்காட்சியமாக உள்ள கட்டிடம் முதலில் ஃபயாத் குடும்பத்தினரால் கட்டப்பட்டது. 1901 முதல் 1954 வரை இது பட்டு தொழிற்சாலையாக இயங்கியது. 1990ஆம் ஆண்டில், ஒரு குறுகிய காலத்திற்கு, தொழிற்சாலை மற்றும் மைதானம் சிரிய இராணுவத்தால் ஆக்கிரமிக்கப்பட்டன. ஜீன் லூயிஸ் மாங்கே உதவியுடன் அதன் உரிமையாளர்களான ஜார்ஜ் மற்றும் அலெக்ஸாண்ட்ரா அஸ்ஸெய்லி ஆகியோரால் இது ஒரு அருங்காட்சியகமாக மாற்றப்பட்டது. இந்த அருங்காட்சியகம் 2000ஆம் ஆண்டில் திறக்கப்பட்டது. லெபனானில் 1,500 ஆண்டுகள் பழமையான பட்டு உற்பத்தியின் வரலாற்றை இந்த அருங்காட்சியகத்தில் உள்ள காட்சிகள் எடுத்துக்காட்டுகிறது. லெபனானின் பட்டு ஆலை 1970ஆம் ஆண்டு மூடப்பட்டது.  
பாரிஸைச் சேர்ந்த தியரி ஹுவா மற்றும் பிராங்கோயிஸ் லு நோபல் பிரிடின் ஆகியோர் தோட்டங்களைக் கட்டிடத்திற்கு மறுவடிவமைப்பதில் முக்கியப் பங்கு வகித்தனர். லு நோபல் மடகாஸ்கரில் இருந்து காட்டுப் பட்டினைக் கொண்டுவந்தார், மோனா சதர் இசாவுடன் இணைந்து நினைவகம் மற்றும் மேம்பாட்டுச் சங்கத்தினை நிறுவ உதவினார். கண்காட்சிகள் பட்டுப்புழு "குஞ்சு பொரிக்கும்" செயல்முறையை இங்கு நாம் காணலாம். இதனால் பட்டு நூல் உற்பத்திக்கு மற்றும் பல்வேறு நிலைகளில் நெசவு முறையினையும் பார்வையாளர்கள் காண வழிசெய்கிறது.  
இந்த அருங்காட்சியகம் தொடர்ந்து தற்காலிக கண்காட்சிகளையும் நடத்துகிறது. உதாரணமாக, கடந்த காலங்களில், இது மே முதல் அக்டோபர் வரை சுமார் 6 மாதங்களுக்குக் காட்சிக்கு வைக்கப்பட்டுள்ளது. கம்போடியா, லாவோஸ் மற்றும் வியட்நாமில் இருந்து கைவினைப் பட்டுகள் மற்றும் நெசவு துணிகள், பட்டுப் பாதை சேகரிப்புகள் சீனா, யப்பான், மத்திய கிழக்கு நாடுகளிலிருந்து காட்சிக்கு வைக்கப்பட்டன. இங்கு எரிக் போடாட் மற்றும் தெரசா கோல்மேன் ஆகியோரின் பழங்குடி ஆடைகளின் தனியார் சேகரிப்பு கண்காட்சிகளும் நடைபெற்றுள்ளது.